‘আষাঢ় শ্রাবণ মানে না তো মন/ঝরঝর ঝরঝর ঝরেছে'

বৃষ্টি হোক না হোক আজ আষাঢ়ের প্রথম দিন।

আষাঢ় এলেই বৃষ্টিস্নাত কদমের অনন্য সৌন্দর্যের কথা মনে ভেসে উঠে সবার আগে।

‘বনের ঝিয়ারি কদম্বশাখে নিঝঝুম নিরালায়,/ ছোট ছোট রেণু খুলিয়া দেখিছে, অস্ফুট কলিকায়।’ (জসীম উদ্দিন)

 আষাঢ়-শ্রাবণ বর্ষাঋতু। বর্ষা মানেই মেঘ, বৃষ্টি, বন্যা, প্রেম, নতুন প্রাণ, নতুন গান। বর্ষা এলেই প্রকৃতি হয়ে ওঠে আরও বেশি সবুজ-শ্যামলীমাময়।

বাঙালিদের প্রিয় ঋতু বর্ষাই আবার হয়ে ওঠে মারাত্মক কীর্তিনাশা, যা অসহনীয় করে তোলে সাধারণ মানুষকে। বিশেষ করে ঘন ঘোর বর্ষা কখনও কখনও দুর্যোগের বার্তা নিয়ে হাজির হয়। ফলে জীবন হয়ে ওঠে দুর্বিষহ।